Олон улсын хүүхэлдэйн киноны холбоо

Олон Улсын Хүүхэлдэйн Киноны Холбоо (, ASIFA) нь 1960 онд байгуулагдсан, олон улсын ашгийн бус байгууллага юм. ASIFA-гийн зорилго нь хүүхэлдэйн киноны урлагийг хөгжүүлэх, дэмжин сурталчлахад оршино. Үүсгэн байгуулагчдын дунд Канадын алдарт аниматор Норман Макларен зэрэг нэртэй уран бүтээлчид багтдаг. Одоогоор тус холбоо дэлхийн олон улс оронд байрлах 30-аас дээш салбартай болоод байна.

ASIFA-гийн захирлуудын зөвлөл нь дэлхийн өнцөг булан бүрээс ирсэн хүүхэлдэйн киноны мэргэжилтнүүдээс бүрддэг. Тэд ASIFA-гийн ивээн тэтгэсэн хүүхэлдэйн киноны наадмуудаар тогтмол уулздаг. Хамгийн нэр хүндтэй наадмуудад Франц дахь Ансигийн Олон улсын Хүүхэлдэйн Киноны Наадам, Канад дахь Оттавагийн Олон улсын Хүүхэлдэйн Киноны Наадам, Карибын тэнгисийн бүс дэх Anime Caribe, Японы Хирошимагийн Олон улсын Хүүхэлдэйн Киноны Наадам, Хорватын Загреб хотын Дэлхийн Хүүхэлдэйн Киноны Наадам багтана. Жил бүрийн Annie Awards шагналыг Олон улсын Хүүхэлдэйн Киноны Холбооны Холливудын салбар (ASIFA-Hollywood) гардуулдаг.

Ангилал:Хүүхэлдэйн кино